OzLabs/hebrew-wiki-articles huggingface dataset:
בעיית הטאוטוכרון

ארבעה כדורים משוחררים ממיקומים שונים על עקומת [[ציקלואידה, אך כולם מגיעים לתחתית באותו הזמן. החצים הכחולים מראים את תאוצת הנקודות לאורך העקומה. בפינה הימנית העליונה מופיע גרף זמן-מיקום.]]
בעיית הטאוטוכרון (או איזוכרון) היא בעיה בפיזיקה ומתמטיקה. מקור המילה מיוונית, ומשמעותה "אותו הזמן".

== תיאור הבעיה ==
בעיית הטאוטוכרון היא הניסיון לזהות את העקומה כך שהזמן שלוקח לכל חפץ המחליק עליה (ממנוחה, ללא חיכוך, תחת שדה כבידה אחיד) להגיע לנקודה התחתונה שלה יהיה בלתי תלוי בנקודת ההתחלה שלו.

== פתרון הבעיה ==
העקומה הפותרת את הבעיה היא ציקלואידה. 

הזמן הלוקח לכל גוף המחליק עליה להגיע לתחתית הוא <math>\pi \sqrt{r \over g}</math>, כאשר <math>r</math> הוא רדיוס המעגל היוצר את הציקלואידה, <math>g</math> היא תאוצת הכובד, ו-<math>\pi</math> הוא הקבוע המתמטי פאי.

== ראו גם ==
* ציקלואידה
* בעיית הברכיסטוכרון

== קישורים חיצוניים ==

* [http://mathworld.wolfram.com/TautochroneProblem.html Mathworld] - פתרון מפורט לבעיה.
* 
קטגוריה:עקומות
קטגוריה:מכניקה
ריקרדו פצ'יפיצ'י

[[לוחית זיכרון (שטולפרשטיין) על שם ריקרדו פצ'יפיצ'י המצויה בפסאז' גלריה מאציני בג'נובה - המקום בו נתפס פצ'יפיצ'י על ידי הנאצים]]
ריקרדו ראובן פצ'יפיצ'י (באיטלקית: Riccardo Reuven Pacifici; 18 בפברואר 1904 – 12 בדצמבר 1943) היה רב וסופר יהודי-איטלקי. שימש כרב קהילת יהודי ג'נובה בעת שנרצח במחנה ההשמדה אושוויץ במהלך השואה.

== חייו ==
נולד בפירנצה, בנם של מרדכי פצ'יפיצ'י וגילדה בורגי, נצר למשפחת רבנים ספרדית שהתיישבה בטוסקנה במאה ה-16. לאחר שסיים ליצ'או קלאסיקו (בית ספר תיכון בדגש על לימודים קלאסיים), למד באוניברסיטת פירנצה וסיים לימודים קלאסיים ב-1926. ב-1927 קיבל סמיכה לרבנות מבית המדרש לרבנים בפירנצה, שם למד בין היתר תחת אליה שמואל הרטום, משה דוד קאסוטו ושמואל צבי מרגליות.

שימש כמשנה לרב קהילת ונציה בשנים 1930-1928, כמנהל בית המדרש לרבנים ברודוס מ-1930 והתמנה גם כרב הראשי של יהודי רודוס ושימש בתפקיד זה עד 1936. ב-1935 פרסם את ספרו הראשון שעסק בכתובות של בית הקברות היהודי העתיק בוונציה. מ-1936 ועד גירושו לאושוויץ ב-1943 שימש כרב הראשי של קהילת ג'נובה. ב-1939 פרסם ספר שעסק בבית הכנסת בג'נובה (שנחנך ב-1935) ובתולדות הקהילה היהודית בעיר במאה ה-17 וה-18.

במשך שנות מלחמת העולם השנייה המשיך למלא את תפקידו כרב הקהילה. בשנים 1943-1942 ערך מספר מסעות למחנה המעצר פרמונטי די טרזיה שליד קוזנצה במחוז קלבריה שבדרום איטליה במטרה להעניק תמיכה מוסרית ורוחנית לעצורים שם ולספק להם שירותי דת. ב-1943 אף יצא ספרו השלישי שהיה אנתולוגיה של מדרשים שעסקו בסיפורי ודמויות המקרא. 
למרות שסוכן ביתו בג'נובה, אנריקו סרג'אני, הכין עבורו בביתו מחבוא ואף הזהיר אותו לבל יצא לרחוב, התעקש פצ'יפיצ'י לצאת מדי בוקר לפתוח את בית הכנסת בעיר. ב-3 בנובמבר 1943, הוסגר פצ'יפיצ'י לנאצים ונשלח למחנה ההשמדה אושוויץ, שם נרצח יחד עם אשתו, ונדה לבית אבנעים, ובני משפחה נוספים.
בניו, עמנואל ורפאל, ניצלו לאחר שהוסתרו באותה עת במנזר בסטיניאנו, הסמוך לפירנצה. נכדו, ריקרדו (בנו של עמנואל), שימש בין השנים 2008 ל-2015 כראש הקהילה היהודית ברומא.
ב-1994 וב-1995 הכיר מוסד יד ושם בבני הזוג סרג'אני ובשלוש אמהות מנזר באזור פירנצה שסייעו בהסתרת יהודים זמן השלטון הגרמני באיטליה כחסידי אומות העולם.

==הנצחה==
כיכר קטנה בג'נובה נקראת מ-1966 על שמו, Largo Riccardo Pacifici. כמו כן, דרך כפרית הסמוכה למחנה המעצר פראמונטי שבקלבריה נקראת Viale Riccardo Pacifici. ב-2012 הוצבה אבן נגף הנושאת את שמו בפסאז' גלריה מציני שבג'נובה, שם נעצר על ידי הנאצים.

== ראו גם ==
עמנואל פצ'יפיצ'י

==קישורים חיצוניים==

* [http://www.jewishvirtuallibrary.org/jsource/judaica/ejud_0002_0015_0_15312.html ריקרדו פצ'יפיצ'י], בספרייה היהודית המקוונת 
* [http://www.rabbini.it/riccardo-pacifici/ ריקרדו פצ'יפיצ'י], באתר "רבנים איטלקים" 
* [https://righteous.yadvashem.org/?searchType=righteous_only&language=en&ind=0&itemId=4043721 Vespignani FAMILY], חסידי אומות העולם באתר יד ושם 

==הערות שוליים==

קטגוריה:יהודים איטלקים
קטגוריה:רבנים איטלקים
קטגוריה:פירנצה: אישים
קטגוריה:רבנים ספרדיים
קטגוריה:רודוס: רבנים
קטגוריה:ונציה: רבנים
קטגוריה:רבנים שנספו במחנה ההשמדה אושוויץ
קטגוריה:איטלקים שנולדו ב-1904
קטגוריה:איטלקים שנפטרו ב-1943
דן ספטרו

דן ספטרו (ברומנית: Dan Spătaru; 2 באוקטובר 1939 - 8 בספטמבר 2004) היה כדורגלן, זמר ושחקן קולנוע רומני.
== חייו ==
ספטרו נולד בכפר "אלימאן" באזור קונסטנצה, חבל דוברוג'ה, רומניה, במשפחה של מורים. כשהיה בן 12 התייתם מאימו ועבר לגור אצל דודתו במדג'ידיה, שם למד בבית הספר התיכון והתחיל קריירה של כדורגלן. ספטרו שיחק בחוליית הקישור והופיע בפרוגרסול בוקרשט ובשטיינצה בוקרשט. בו זמנית למד בפקולטה לחינוך גופני וספורט, אך בשנה השלישית סבל מפריצת דיסק, לכן עזב את הכדורגל לטובת הלימודים והמוזיקה. הוא התחיל לזמר בתקופת לימודיו, בבית הסטודנטים וכיוון את עצמו למוזיקה קלה, בעיקר מוזיקה איטלקית, שזכתה להצלחה רבה באותה תקופה ברומניה.

ספטרו נישא ב-1974 ולזוג נולדה בת. ספטרו כיכב בסרט המוזיקלי שירי הים (Cîntecele mării), הפקה משותפת רומנית - סובייטית מ-1971.

ב-26 במאי 1984, בחנוכת תעלת דנובה-הים השחור, הזמרים דן ספטרו ומיראבלה דאואר ביצעו דואט הקרוי Magistrala Albastra (הדרך המהירה הכחולה), שם שהפך לשם נרדף לתעלת דנובה הים השחור. את השיר חיבר אאורל סטורין ואת המוזיקה הלחין ואסילה ואסילאכה.

== קישורים חיצוניים ==

* [http://jurnalul.ro/special-jurnalul/editie-de-colectie-dan-spataru-103565.html Ediţie de colecţie - Dan Spătaru] 
* [https://www.youtube.com/watch?v=C83XBoY2GfI דן ספטרו שר "עוברת התזמורת הצבאית"] 
* 

==הערות שוליים==

קטגוריה:כדורגלנים רומנים
קטגוריה:זמרים רומנים
קטגוריה:שחקני קולנוע וטלוויזיה רומנים
קטגוריה:רומנים שנולדו ב-1939
קטגוריה:רומנים שנפטרו ב-2004
כיכר וינגייט (ירושלים)

כיכר אורד וינגייט (נקראה בעבר כיכר סלאמה) היא כיכר עירונית מרכזית בשכונת טלביה שבירושלים.

הכיכר שהוקמה בשנות ה-30 כחלק משכונת טלביה, נמצאת בהצטלבות הרחובות ז'בוטינסקי עם בלפור ומרכוס, שמהווים רחוב המשכי אחד. לכיכר מראה ייצוגי ייחודי, בגלל מידותיה והבתים המפוארים הבנויים בה, ביניהם וילה קונסטנטין סלאמה.

== היסטוריה ==
במאה ה-19 מכרו תושבי הכפרים מלחה וליפתא את אדמות האזור לכנסייה היוונית-אורתודוקסית. האדמות היו נטועות זיתים וענבים ונקראו "כרם אל-ענב". הכוונה להקים על השטח את הכיכר ואת הרחובות הצולבים ז'בוטינסקי ובלפור-מרכוס מופיעה כבר בתוכנית גדס משנת 1919 ובתוכנית הולידיי משנת 1930, ובאמצע שנות ה-20 החלה השכונה להיבנות. המבנה הראשון בכיכר היה וילה כתאנה, שנבנתה ב-1926 על ידי איש העסקים הנוצרי אנטוניו כתאנה, ושימשה גם כמכולת. בשנים שלאחר מכן קנה את רוב אדמות השכונה איש העסקים הנוצרי קונסטנטין סלאמה, ובסוף שנות ה-30 בנה את ביתו בכיכר - וילה קונסטנטין סלאמה בתכנון האדריכל הצרפתי קארבו לוסיין, המשמשת היום את הקונסוליה הבלגית. מלבד ביתו בנה סביב הכיכר שלושה בתי דירות נוספים בתכנון האדריכל זולטן הרמט, שהדירות בהם הושכרו לפקידים בריטים ולעשירים מקומיים. המבנים כולם בנויים אבן אדמדמה ומצטיינים בשילוב בין הסגנון המודרניסטי לאלמנטים מזרחיים ומקומיים.

במלחמת העצמאות ננטשו הבתים, ולאחר מכן שוכנו בהם עולים חדשים. שם הכיכר, שנקראה עד אז "כיכר סלאמה", שונה ל"כיכר אורד וינגייט". עם הזמן הפכה השכונה ליוקרתית, ובקרבת הכיכר נבנו האקדמיה הלאומית הישראלית למדעים ומוסדות ציבור נוספים.

== תיאור הכיכר ==
חזית [[וילה קונסטנטין סלאמה הניצבת בכיכר]]
לכיכר צורת ריבוע שצלעותיו מחברות את הרחובות המצטלבים, בכל אחת מפינות הכיכר ערוגה גדולה בה שתולים עצים ופרחים עונתיים. במרכז הכיכר מעגל תנועה מדושא ובמרכזו פנס רחוב. צורת הכיכר לא השתנתה מאז ימי המנדט, והיא נחשבת לאחת היפות בירושלים.

במרכז הכיכר מוצב הפסל "חלומו של זית" המתאר עץ זית ונוצר משיתוף פעולה בין האמנים רות הורם וניהאד דביט. מיקומו של הפסל בצומת מסמל את החיבור בין הציבורים והלאומים השונים בעיר. הפסל נוצר לבקשת קרן "ראות ורעות" בירושלים, התומכת בין השאר באמנים עם נכות ראייה.
<gallery widths="220" heights="150">
Wingate-olive.jpg|"חלומו של זית"
Wingate-olive-1.jpg|"חלומו של זית"
קובץ:Ruth-horam-nihad.jpg|יוצרי הפסל בעבודה
</gallery>

== ראו גם ==
* בית מטוסיאן
* בית מוגנם
* בית החולים למצורעים ע"ש האנסן
* מלון יסמין האוס

== לקריאה נוספת ==
* דוד קרויאנקר, שכונות ירושלים, טלביה, קטמון והמושבה היוונית, מכון ירושלים לחקר ישראל, כתר הוצאה לאור, 2002

== קישורים חיצוניים ==
* 

== הערות שוליים ==

וינגייט (ירושלים)
קטגוריה:טלביה
קטגוריה:הנצחת אורד וינגייט
הכדור השלישי

הכדור השלישי (באנגלית: The Third Bullet) הוא ספר מאת הסופר האמריקני סטיבן הנטר, אשר יצא לאור בשנת 2013. זהו הספר השמיני בסדרת הספרים שכתב הנטר אודות גיבורו הקבוע, סמל הנחתים בדימוס, בוב לי סוואגר.
==עלילה==
חמישים שנה לאחר רצח הנשיא קנדי מגלה עיתונאי פרט מידע אודות הרצח שטרם נחשף. לאחר שהוא נהרג בתאונת פגע וברח מבקשת אשתו את עזרתו של בוב לי סוואגר, סמל רובאות בדימוס בחיל הנחתים האמריקני על מנת שיסייע לה לפתור את התעלומה. סוואגר, אשר שירת כצלף בשורות סיירת החיל ולחם בווייטנאם נעתר לבקשתה ויוצא לפענח את התעלומה. 
==קישורים חיצוניים==
* .
* .
==הערות שוליים==

קטגוריה:ספרות בלשית
קטגוריה:ספרי 2013
קטגוריה:ספרים אמריקאיים
קטגוריה:ספרי הוצאת קוראים
אנטיפטרוס השני

אנטיפטרוס (ביוונית: Ἀντίπατρος; המאה ה-3 לפנה"ס) היה מלך מוקדון למשך תקופה קצרה.

==ביוגרפיה==
אנטיפטרוס היה בנו של פיליפוס, ואחיינו של קסנדרוס. סבו היה המצביא אנטיפטרוס. הוא ככל הנראה שרת בצבאו של בן דודו, הנסיך המצרי תלמי קראונוס, שתפס את השלטון במוקדון בשנת 281 לפנה"ס. בשנת 279 לפנה"ס, מת תלמי בקרב נגד הגאלים, ואחיו מלאגרוס נבחר כמלך החדש. תקופת מלכותו של מלאגרוס נעה במקורות בין "כמה ימים" לבין חודשיים. הוא ניהל את הממלכה בצורה לא טובה, ואנטיפטרוס נבחר למלך במקומו.

מלכותו של אנטיפטרוס גם היא לא ארכה ימים. על פי עדות דיודורוס הוא מלך רק 45 יום, ניהל בצורה כושלת את המלחמה נגד הגאלים, והודח בידי המצביא סוסתיניס, אשר פיקד על הצבא המוקדוני כולו. עם זאת, סוסתיניס סירב ליטול את הכתר, וגם נראה שאנטיפטרוס לא וויתר בקלות. בפועל, סוסתיניס שלט במוקדון שנתיים תמימות. לאחר מותו של סוסתיניס בשנת 277 לפנה"ס, התעוררה בלבו של אנטיפטרוס תקווה להשיג את הכתר מחדש. המתחרה הרציני ביותר שלו היה אנטיגונוס. אנטיגונוס גייס שכירי חרב רבים והנחיל לאנטיפטרוס תבוסה מוחצת. גורלו לאחר מכן לא ידוע.

==לקריאה נוספת==
<div style="direction: ltr;">
* Julius Kaerst: Antipatros 14. In: Paulys Realencyclopädie der classischen Altertumswissenschaft (RE). Band I,2, Stuttgart 1894, Sp. 2509.
</div>

==הערות שוליים==

קטגוריה:מלכי מוקדון
קטגוריה:יוונים הלניסטיים
קטגוריה:יוון העתיקה: היסטוריה צבאית
קטגוריה:אישים שחיו במאה ה-3 לפנה"ס
גלקסיית הראשן

גלקסיית הראשן (נקראת גם UGC 10214 או Arp 188) היא גלקסיית מוט ספירלית אשר נמצאת במרחק של 420 מיליון שנות אור מכדור הארץ בקבוצת הכוכבים דרקון.
אחד המאפיינים הבולטים של הגלקסיה הוא קיומו של זנב אשר מוערך באורך של 280,000 שנות אור המורכב ממספר רב של כוכבים צעירים מסיביים אשר בוהקים בצביר כוכבים כחול. זנב זה הדומה לזנב ראשן הוא שהעניק לגלקסיה את שמה.

==קישורים חיצוניים==

* 

ראשן
קטגוריה:קבוצת הכוכבים דרקון
המשרד לבניית מכונות כלליות של ברית המועצות

המשרד לבניית מכונות כלליות של ברית המועצות (ברוסית: Министерство общего машиностроения СССР) היה המשרד הממשלתי בברית המועצות שהיה אחראי לאיחוד ותיאום בין כל ארגוני המדע והמפעלים והחברות הממלכתיות שעסקו בפיתוח טילים ומערכות עבור תוכנית החלל הסובייטית. למעשה תפקד המשרד כסוכנות החלל הסובייטית ומתוכה למעשה הוקמה בשנת 1992 סוכנות החלל הרוסית.

המשרד הוקם לראשונה ב-2 באפריל 1955 כמשרד לבניית מכונות כלליות, שהתקיים עד 14 בנובמבר 1991 עת פורק והוחלף לאחר מכן על ידי סוכנות החלל הרוסית.

==היסטוריה==
שורשי המשרד נובעים מהקמת גופים קודמים לתיאום בתעשיית הטילים, כאשר בשנת 1921 הוקמה המעבדה לגז דינמי שעסקה בפיתוח מנועי טילים. ב-31 באוקטובר 1933 נוסד המכון הריאקטיבי שעסק בפיתוח טילים ארוכי טווח שהיוו למעשה את הגרעין למשרד שעתיד היה לתאם בין כל מפעלי פיתוח הטילים.

לאחר מלחמת העולם השנייה הוקמה ב-13 במאי 1946 הוועדה המיוחדת לטכנולוגיה ריאקטיבית של ממשלת ברית המועצות אך כל הארגונים הללו התעסקו למעשה בפיתוח טילים ומנועי טילים ולא היה גוף ממשלתי שעסק בפיתוח טילים ומשגרים עבור תוכנית החלל, כשהגוף הממשלתי הראשון שהחל לעסוק בתחום זה הוקם בשנת 1955 בתור המשרד לבניית מכונות כלליות (Минобщемаш).

המשרד שיתף פעולה באופן הדוק עם האקדמיה הסובייטית למדעים ופעל למעשה בתור סוכנות החלל הסובייטית. השר הראשון היה פיוטר ניקולאייביץ' גורמיקין. במאי 1957 המשרד אוחד עם המשרד לתעשייה צבאית ובשנת 1959 מונה ולדימיר צ'לומיי למהנדס הראשי של המשרד לבניית מכונות כלליות בתחום תעשיית החלל, הטילים והתעופה.

ב-2 במרץ 1965 הסובייט העליון הורה להקים את המשרד מחדש ולשר מונה סרגיי אפאנסייב שכיהן כשר לבניית מכונות כלליות עד שנת 1983.

באותה תקופה כיהן קרים קרימוב כראש המחלקה הראשית השלישית במשרד (כשב-1966 היה למנהל הוועדה הממלכתית לטיסות מאוישות, תפקיד שמילא עד שנת 1991).

ב-1983 מונה אולג בקלאנוב לשר. ב-1988 הוא הוחלף על ידי ויטאלי דוגוז'ייב שאף הוא לא החזיק מעמד זמן רב וב-1989 הוחלף על ידי אולג שישקין שהיה השר האחרון לענייני בניית מכונות כלליות.

ב-14 בנובמבר 1991 המשרד לבניית מכונות כלליות פורק וב-25 בפברואר 1992 נשיא רוסיה בוריס ילצין חתם על צו נשיאותי להקמת סוכנות החלל הרוסית (Российское космическое агентство).

==פרויקטים==
המשרד היה מעורב במיזמי החלל השונים של ברית המועצות, ובהם פיתוח תחנות החלל מסדרת תוכנית סאליוט ומיר, פרויקט בניית מעבורת החלל הרוסית בוראן, פיתוח משגר הלוויינים הכבד אנרגיה, וכמו כן היה שותף יחד עם משרד ההגנה של ברית המועצות באחזקת ותפעול קוסמודרום בייקונור.

==השרים לבניית מכונות כלליות==
סרגיי אפאנסייב, השר לבניית מכונות כלליות בשנים [[1965–1983.]]
{| class="wikitable"
|- bgcolor="#efefef"
! מספר !! שם !! תחילת כהונה !! סיום כהונה 
|-
| 1 || פיוטר גורמיקין || 2 באפריל 1955 || 1959 
|-
| 2 || סרגיי אפאנסייב || 14 במאי 1965 || 1983 
|-
| 3 || אולג בקלאנוב || 1983 || 1988 
|-
| 4 || אולג בקלאנוב || 1983 || 1988 
|-
| 5 || ויטאלי דוגוז'ייב || 1988 || 1989 
|-
| 6 || אולג שישקין || 1989 || 14 בנובמבר 1991 
|-
|}

== ראו גם ==
* תוכנית החלל הסובייטית
* רוסקוסמוס

==קישורים חיצוניים==
* 

*
קטגוריה:משרדי ממשלת ברית המועצות
ברית המועצות
עמוס טלמון

עמוס טלמון (נולד ב-15 באוגוסט 1952) הוא מנצח ואיש עסקים ישראלי, החל משנת 2003 הוא המנהל האמנותי של הסדרה הסימפונית הגדולה בהיכל אמנויות הבמה בהרצליה.

==ביוגרפיה==
טלמון נולד בישראל לאב יליד לודז' ולאם ילידת וינה. הוריו טיפחו בו עניין רב במוזיקה. במשך שנים רבות עבד בעסק משפחתי לסחר בינלאומי לחומרי גלם ולנייר, ואחר כך ניהל והרחיב אותו (Talmon Trading Co..Ltd Herzliya). הוא סיים תואר ראשון באוניברסיטת תל אביב. זמן רב לא מימש טלמון את כישוריו המוזיקליים.

בשנת 1999, כשהיה בן 48, התחיל טלמון את הקריירה המוזיקלית שלו, אחרי לימודי ניצוח בשנות ה-90 בהדרכתם של איתי טלגם, גל אלתרוביץ' וזאב דורמן. 

בשנת 2000 קישר טלמון את שמו בקרן שהקים, "מלאכי המוזיקה הרצליה", שנועדה לקדם את הכישרונות המוזיקליים הצעירים בישראל. החל משנת 2003 הוא מנהל ברציפות את הסדרה הסימפונית הגדולה בהיכל אמנויות הבמה בהרצליה.

במהלך שנות הקריירה שלו, בתחילת המאה ה-21 ניצח טלמון על תזמורות רבות בישראל: התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, התזמורת הקאמרית הישראלית, תזמורת האופרה הקאמרית ובארצות רבות, למשל: התזמורת הסימפונית האיטלקית (באולם ורדי במילאנו), התזמורת הסימפונית של רשות השידור הצ'כית, התזמורת הפילהרמונית של פראג, הפילהרמונית הסלובקית בברטיסלבה, התזמורת הסימפונית של ציריך (ב"טונהאלה" של ציריך ), התזמורת הקאמרית של פירנצה, התזמורת הסימפונית של רדיו ורשה, התזמורת הפילהרמונית של מקסיקו סיטי, התזמורת הסימפונית של ניו אינגלנד (בקרנגי הול), התזמורת הסימפונית של מינכן (באולם גסטייג ), התזמורת הקאמרית של וירטמברג בהיילברון, קולגיום סינפוניקום ונטו, התזמורת הסימפונית בבלגרד, התזמורת הסימפונית של סלוניקי. הופיע גם בבייג'ינג, בטאיפיי, בסיאול, בארמניה, בפסטיבל המוזיקלי גבלה באזרבייג'ן, בפסטיבל הסתיו של טביליסי, בפסטיבל צ'סקי קרומלוב בצ'כיה ובפסטיבלים אחרים.

בפעילותו כמנצח מעדיף טלמון בעיקר רפרטואר סימפוני קלאסי ורומנטי. כמו כן הוא כולל בהופעותיו מוזיקה מאת מלחינים יהודים וישראלים ומלחינים בני הארצות השונות במזרח אירופה, באסיה ובאמריקה הלטינית שבהן הופיע.

==חייו האישיים==
טלמון היה נשוי בעבר לאורלי, פסיכולוגית, ממנה התגרש. הוא התחתן בשנית עם אשתו הנוכחית, אודליה, סוכנת נסיעות. השחקנית טל טלמון היא בתו מנישואיו הראשונים.

==לקריאה נוספת==
*ראיון של נבו זיו עם טל טלמון במוסף "7 לילות" ב-22.4.2016, ע' 18 ("ברירת המחדל שלי היא להיות...")

==קישורים חיצוניים==

* [http://www.rozhlas.cz/socr_eng/reviews/_zprava/interview-with-conductor-amos-talmon--648719 ראיון עם עמוס טלמון] באתר התזמורת הסימפונית של רשות השידור בפראג, 19 באוקטובר 2009 
* [http://www.musicangels.co.il/ אתר הסדרה הסימפונית הגדולה], באתר הקרן "מלאכי המוזיקה"
* [https://web.archive.org/web/20160509002257/http://www.musicangels.co.il/musicdirectorenglish.aspx עמוס טלמון], באתר הקרן "מלאכי המוזיקה" 

== הערות שוליים ==

קטגוריה:מנצחים ישראלים
קטגוריה:מנצחים יהודים
קטגוריה:אנשי עסקים ישראלים
קטגוריה:אנשי עסקים יהודים
קטגוריה:בוגרי אוניברסיטת תל אביב
קטגוריה:ישראלים שנולדו ב-1952
אמוניום כלוריד

אמוניום כלוריד הוא תרכובת אנאורגנית שנוסחתה הכימית היא NH<sub>4</sub>Cl. זהו מלח גבישי לבן שנמס בקלות במים. החומר מופיע בטבע בסביבת הרי געש כמינרל נדיר הקרוי Sal ammoniac, שמסיסותו הגבוהה גורמת להיעלמותו המהירה.

==תהליכים כימיים==
במעבדה החומר מיוצר בתגובה כימית בין חומצה מלחית ואמוניה (בנוסחה: NH<sub>3</sub> + HCl → NH<sub>4</sub>Cl), וכן בתהליך סולווה, המשמש לייצור נתרן פחמתי, לפי הנוסחה
:CO<sub>2</sub> + 2 NH<sub>3</sub> + 2 NaCl + H<sub>2</sub>O → 2 NH<sub>4</sub>Cl + Na<sub>2</sub>CO<sub>3</sub>
תהליך זה משמש גם לצמצום פליטת האמוניה בתהליכים תעשייתיים.

בעקבות חימום אמוניום כלוריד נראה כאילו עבר המראה, אך הוא מתפרק למימן כלורי ואמוניה, בנוסחה:
: NH<sub>4</sub>Cl → NH<sub>3</sub> + HCl

בתגובה של אמוניום כלוריד עם בסיס (כימיה) משתחרר גז אמוניה. דוגמה, עם הבסיס נתרן הידרוקסידי (סודה קאוסטית):
: NH<sub>4</sub>Cl + NaOH → NH<sub>3</sub> + NaCl + H<sub>2</sub>O

תמיסות של אמוניום כלוריד מתאפיינות בחומציות קלה. לתמיסה של 5% (לפי משקל) של אמוניום כלוריד במים יש pH בטווח 4.6–6.0

==שימושים==
השימוש העיקרי (כ-90% מהתפוקה העולמית) בחומר הוא כדשן. הוא משמש גם כתוסף מזון לאפייה שזיהויו E510, וכחומר טעם בסוגים מסוימים של הממתק שוש.

במאה ה-18 שימש החומר בפירוטכניקה, ליצירת צבע ירוק בלהבה, אך הוחלף בכימיקלים בטוחים יותר והיגרוסקופיים פחות. החומר משמש גם כחומר גלם לייצור הנעה רקטית, ולכן נמנה בישראל עם החומרים הדו-שימושיים, שהעברתם לשטח רצועת עזה נתונה בפיקוח.

באפריל 2016 סוכל ניסיון להבריח לרצועת עזה משלוח של ארבע טונות של אמוניום כלוריד.

ב-14 בספטמבר 2023 פורסם כי במהלך חודש יולי נתפסו במכס בנמל אשדוד כ-16 טון של אמוניום כלוריד בתוך שקי גבס אשר היה מיועד להישלח לרצועת עזה.

==ראו גם==
* כלוריד

==קישורים חיצוניים==

* 

==הערות שוליים==

קטגוריה:כלורידים
קטגוריה:תוספי מזון
קטגוריה:חנקן: תרכובות
קטגוריה:מימן: תרכובות
תוכנית מאוחסנת

תוכנית מאוחסנת הוא עיקרון במחשוב אשר לפיו פקודות תוכנה מאוחסנות בזיכרון האלקטרוני, שהוא אותו מקום שבו מאוחסנים הנתונים עליהם פועלת התוכנה. דבר זה חוסך יצירת שני מנגנונים שונים לטיפול במידע בנפרד ובפקודות בנפרד, כפי שהיה במחשבים שונים בהיסטוריה שלא פעלו על פי עיקרון זה. עיקרון זה מופיע באופן תאורטי כבר בשנת 1936 במכונת טיורינג האוניברסלית. ג'ון פון נוימן השתמש בעיקרון זה בפיתוח מחשב ה-EDVAC ב-1945. המודל כפי שהגדיר אותו פון נוימן משמש כמעט בכל המחשבים שנבנו מאז ועד היום ומוכר כארכיטקטורת פון נוימן.
==קישורים חיצוניים==
* 
<div class="mw-content-ltr">*[https://web.archive.org/web/20110927012816/http://www.computer50.org/mark1/stored.html Stored-program Computers, ]
*[http://books.google.com/books?id=9DuC35atMu0C&pg=RA1-PA24 Computer Architecture: A Minimalist Perspective]</div>

קטגוריה:מחשבים
קטגוריה:בית הספר למדעי המחשב, אוניברסיטת מנצ'סטר
מחזור הבאה-ביצוע

מחזור הבאה וביצוע (נקרא גם מחזור הבאה-פענוח-ביצוע ובאנגלית: Fetch-Execute Cycle ו-Fetch-decode-execute Cycle, בהתאמה) הוא מחזור הפעולות שמבצע מעבד מחשב.

הפעולות הן:
* הבאת הפקודה על ידי יחידת הבקרה מהכתובת הרצויה בזיכרון המחשב (הכתובת נמצאת באוגר מונה התוכנה).
* פענוח הפקודה על ידי יחידת הבקרה לאחר העתקתה לאוגר ההוראות, כדי לפענח מה היא אמורה לבצע.
* ביצוע הפקודה בפועל על ידי יחידת הביצוע על נתונים שונים במחשב. פעולות אלו מתבצעות ברצף החל מרגע הדלקת המחשב ועד לכיבויו.

==ראו גם==
* מחזור אפיק
* אוגר (מחשבים)

==קישורים חיצוניים==

*[https://books.google.co.il/books?id=5LYC-XZUk4QC&pg=PA319&lpg=PA319&dq=מחזור+הבאה+וביצוע&source=bl&ots=LQRFVCLsI-&sig=GRG9jWlA0gxLJ2VmP-jGMDuR6-g&hl=iw&sa=X&ved=0ahUKEwj324mg_r_MAhXCKsAKHbkKB0cQ6AEIHTAB#v=onepage&q=מחזור%20הבאה%20וביצוע&f=false אלקטרוניקה ומחשבים: מבוא להנדסת מחשבים – מבוא למיקרומחשבים ולמיקרומעבדים] – מאת שרה פולק
*[https://web.archive.org/web/20160512173836/http://www.teach-ict.com/gcse_computing/ocr/212_computing_hardware/cpu/miniweb/pg3.htm The fetch-decode-execute cycle]
*[https://www.youtube.com/watch?v=xfJbpCJSpd8 The Fetch Execute Cycle] באתר יוטיוב

==הערות שוליים==

קטגוריה:מעבד
שדה אבקייק

מקור: [[עראמקו הסעודית דרך מינהל המידע האמריקאי לאנרגיה, כפי שמופיע בבלוג Petroleum Insights; תיאור: מפת שדות הנפט (בירוק) והגז (באדום) של ערב הסעודית ]]
שדה אבקייק (בערבית: حقل بقيق וגם ابقيق; תעתיק מדויק: שדה בקיק או אבקיק, באנגלית: Abqaiq field) הוא שדה נפט השוכן בסמוך לעיר אבקייק (שהוקמה בעקבות גילויו), המרוחקת 75 קילומטרים דרומית-מערבית מדמאם שבמחוז א-שרקייה , ערב הסעודית.

השדה התגלה ב-1940 על ידי חברת עראמקו האמריקאית, וכיום נמצא בבעלותה של חברת הנפט הממלכתית של סעודיה, עראמקו הסעודית. הוא משתרע על שטח של כ-59 ק"מ אורך על 11 ק"מ רוחב.

המתקן לעיבוד נפט (oil processing plant) באבקייק היווה יעד למתקפת הטרור הכושלת של אל-קאעידה ב-24 בפברואר 2006.

ב-2019 הותקפו מתקני נפט באבקייק, דבר שגרם לצמצום היקף תפוקת הנפט של סעודיה בחצי.

== לקריאה נוספת ==

== קישורים חיצוניים ==
* 

== הערות שוליים ==

אבקייק
אופרנד

אוֹפֵּרַנְדּ במתמטיקה ובשפות מחשב, הוא הנתון עליו פועל אופרטור. האופרטור הוא הפעולה שמתבצעת (לדוגמה פעולה אריתמטית, לוגית או השמה) על האופרנד. ברוב השפות אין הגבלה על מספר האופרנדים הניתנים לשימוש, אך יש כאלו המגבילות זאת, כמו שפות סף בהן מספר האופרנדים מוגבל ל-2 לכל היותר.

==דוגמאות לאופרנדים בשפות שונות==
{| class="wikitable"
|-
! שפה !! ביטוי !! אופרטור !!אופרנד
|-
| אריתמטיקה || <math>1+2=3</math> || + || 1 ו-2
|-
| פסקל || ;50=:X || = || X ו-50
|-
| C ||;X=50 || = || X ו-50
|-
| פרל|| (a == $b$)|| ==||$a ו-$b
|-
| ג'אווה || B++ || ++ || B
|-
|אסמבלי || MOV DS, AX||MOV||DS ו-AX
|}

==קישורים חיצוניים==
*
* 

קטגוריה:תכנות
רודולפו קרדוסו

רודולפו אסטבן קרדוסו (בספרדית: Rodolfo Esteban Cardoso, נולד ב-17 באוקטובר 1968 באסול שבארגנטינה) הוא כדורגלן עבר ארגנטינאי ששיחק בעמדת הקשר ההתקפי. פרט למספר שנים בודדות בליגה הארגנטינאית, העביר קרדוסו את רוב הקריירה שלו בליגת הבונדסליגה הגרמנית. לזכותו 8 הופעות במדי נבחרת ארגנטינה.

לאחר פרישתו ממשחק פעיל עבר קרדוסו לעסוק באימון, ובין השנים 2008 ו-2014 אימן את קבוצת המילואים של המבורג.

==קריירת מועדונים==
קרדוסו שיחק בנוער של אסטודיאנטס לה פלאטה הארגנטינאית, ובשנת 1987 החל לשחק בקבוצה הבוגרת של המועדון. בשנת 1989 חתם בפ.צ. הומבורג, ששיחקה אז בליגת הבונדסליגה, ונשר עמה אל הבונדסליגה השנייה. קרדוסו נשאר בהומבורג שלוש עונות נוספות והציג יכולת טובה מאוד, אך לא הצליח להעפיל עם המועדון בחזרה אל הבונדסליגה. לקראת עונת 1993/94 חתם קרדוסו בשורות פרייבורג שרק עלתה לבונדסליגה, והחל להציג יכולת גבוהה ולהבקיע במספרים דו ספרתיים. בעונתו הראשונה בפרייבורג, 1993/94, קרדוסו הבקיע 12 שערים, ופרייבורג ניצלה מירידה בזכות הפרש שערים טוב יותר משל נירנברג שירדה. בעונת 1994/95 הפכה פרייבורג להפתעה הגדולה של העונה, כאשר קרדוסו, שהבקיע 16 שערים באותה עונה, בצוותא עם חבריו לקישור ולהתקפה, ירג היינריך, אובה שפייס וינס טוט, סיימו במקום השלישי בבונדסליגה, ואף השיגו ניצחון יוקרתי בתוצאה 5-1 על באיירן מינכן, במשחק בו קרדוסו הבקיע שער.

לקראת עונת 1995/96 חתם קרדוסו בורדר ברמן, אך עונה זו הייתה מאכזבת הן עבור קרדוסו, שהבקיע שני שערים בלבד, והן עבור הקבוצה שסיימה רק במקום התשיעי בבונדסליגה, לאחר מספר עונות בצמרת הגבוהה. את עונת 1996/97 החל קרדוסו בורדר ברמן, אך עבר במהלכה להמבורג. בשתי העונות הראשונות קרדוסו פתח בהרכב במרבית המשחקים, אך לא הצליח להגיע למספרים מפרייבורג, וחזר לארגנטינה, שם הושאל מהמבורג תחילה לבוקה ג'וניורס, ואחר כך לאסטודיאנטס לה פלאטה. לקראת עונת 1999/00 חזר קרדוסו להמבורג, ובעונת החזרה שלו הבקיע שמונה שערים, וסייע לקבוצה לסיים במקום השלישי בבונדסליגה. בשתי העונות הבאות קרדוסו סבל מפציעות ומיעט מאוד לשחק, אך בעונת 2002/03 הופיע 22 פעמים וסייע להמבורג לסיים רביעית בבונדסליגה. בתום עונת 2003/04 פרש קרדוסו ממשחק פעיל לאחר 111 הופעות ליגה ו-17 שערים במדי המבורג, והשתלב בצוות האימון של המועדון.

==קריירה בינלאומית==
לקרדוסו שמונה הופעות במדי נבחרת ארגנטינה, עמה השתתף בקופה אמריקה 1997, ממנו הודחה ארגנטינה ברבע הגמר לאחר הפסד 2-1 לנבחרת פרו.

==קריירת אימון==
עם פרישתו ממשחק פעיל, השתלב קרדוסו בצוות האימון של המבורג, ומילא בו מספר תפקידים. בין השנים 2008 ו-2014 שימש בתור מאמן קבוצת המילואים של המבורג, ולתקופה קצרה גם אימן את הקבוצה הבכירה. לאחר מכן אימן קבוצות נוער של המבורג.

== קישורים חיצוניים ==

קטגוריה:קשרי כדורגל ארגנטינאים
קטגוריה:כדורגלני אסטודיאנטס לה פלאטה
קטגוריה:כדורגלני פ.צ. הומבורג
קטגוריה:כדורגלני פרייבורג
קטגוריה:כדורגלני ורדר ברמן
קטגוריה:כדורגלני המבורג
קטגוריה:כדורגלני בוקה ג'וניורס
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:כדורגלני קופה אמריקה 1997
קטגוריה:מאמני כדורגל ארגנטינאים
קטגוריה:מאמני המבורג
קטגוריה:ארגנטינאים שנולדו ב-1968
מנומר (סכמת הסוואה)

מנומר (באנגלית: Tigerstripe, פסי טיגריס) הוא הכינוי לסכמת הסוואה שפותחה עבור שימוש ללחימה מטווח קרוב בג'ונגלים צפופים. השם "מנומר" הרווח בעברית נובע מהדמיון של ההסוואה לפסיו של הטיגריס, שלעיתים מתורגם באופן שגוי לנמר (בפועל, לנמר אין פסים אלא חברבורות). היא כוללת פסים צרים שנראים כמו משיכות מכחול של ירוק וחום, ופסים רחבים הנראים כמשיכות מכחול של שחור מודפס על גוון בהיר של זית או חאקי. הסכמה מבוססת ככל הנראה על סכמת "לטאה" (Lizard), שהייתה בשימוש בקרב כוחות האימפריה הקולוניאלית הצרפתית בהודו-סין. הסכמה המנומרת פותחה לאחר שהוכרה עצמאותה של הודו-סין, בידי צבא דרום וייטנאם. בתקופת מלחמת וייטנאם אומצה הסכמה בידי הכוחות המזוינים של ארצות הברית. במהלך המלחמה ולאחריה, אומצה הסכמה גם בידי מספר מדינות אסייתיות נוספות.

ארגון הטרור טיגריסי השחרור של טאמיל אילם שפעל בסרי לנקה, אימץ את סכמת ההסוואה המנומרת במדים הרשמיים שהונפקו לפעיליו. עם זאת, המדים הללו היו שונים מאוד מהסכמה המנומרת הקלאסית של מלחמת וייטנאם. הפסים שלהם היו קטנים יותר, ולרוב אופקיים. הסכמה גם הייתה בשימוש בקרב הכוחות האמריקאיים והבריטיים בעיראק ואפגניסטן.
== גלריה ==
<gallery widths="200" heights="150">
קובץ:F-FDTL soldier on training exercise with USMC 2009-10-17 1.JPG|חיילי צבא מזרח טימור במדים מנומרים
קובץ:US Navy 040730-N-7720S-045 Members assigned to the Philippine Naval Special Warfare Group (SWAG) Nine One crouch low and move together on the deck aboard the amphibious dock landing ship USS Fort McHenry (LSD 43).jpg|אנשי חיל הים הפיליפיני
קובץ:F-16C Tiger-striped Colorado ANG from above 2002.jpg|מטוס קרב מדגם F-16 פייטינג פלקון מוסווה בסכמה מנומרת
קובץ:Vietnam p05.jpg|חייל אמריקאי בווייטנאם
קובץ:Jungle Combat Vietnam.jpg|חיילים אמריקאים בווייטנאם במדים מנומרים
</gallery>

==ראו גם==
* לטאה (סכמת הסוואה)
* פלקטרן
* הסוואה צבאית

==קישורים חיצוניים==

קטגוריה:סכמות הסוואה
קטגוריה:נמר בתרבות
קטגוריה:טיגריס בתרבות
לאנדו קלריסיאן

לאנדו קלריסיאן (באנגלית: Lando Calrissian) הוא דמות בזיכיון המדיה "מלחמת הכוכבים". הוא היה חבר של האן סולו להימורים בטטואין, והבעלים הקודם של המילניום פלקון ולפני עלילת הסרט "תקווה חדשה" הם נפרדו, ולאנדו הקים את עיר העננים, עיר כרייה שנמצאת בפלנטה בספין. בבספין לוק סקייווקר ערך עם דארת' ויידר את הקרב שבו לוק איבד את ידו הימנית בסרט האימפריה מכה שנית. 

בסרט "שובו של הג'דיי" לאנדו עבר לצד של המורדים, ועזר לחלץ את האן סולו מג'אבה ההאט ופוצץ את כוכב המוות השני.

בסרט התשיעי, "עלייתו של סקייווקר", לאנדו מציל את ריי וחבריה מחיילי המסדר הראשון. כשמציעים לו להצטרף למחתרת הוא מסרב. בהמשך הוא חוזר לבסיס המורדים, מנחם את פו ששבור ממותה של ליאה ומגייס אנשים נוספים למלחמה האחרונה נגד צבא המשחתות של פלפטין.

==קישורים חיצוניים==

* 

קטגוריה:דמויות במלחמת הכוכבים
קטגוריה:דמויות שחורות בסרטים
טניס באולימפיאדת אתונה (1896)

אולימפיאדת 1896 נערכה באתונה, יוון. תחרויות הטניס נערכו בין ה-8 באפריל ל-11 באפריל. נערכו תחרויות הגברים וזוגות גברים. בתחרויות הזוגות היה ניתן להרכיב את הזוג מטניסאים ממדינות שונות.

==משתתפי התחרות==
בתחרות השתתפו 13 טניסאים מ-6 מדינות:
* אוסטרליה (1)
* בריטניה (2)
* הקיסרות הגרמנית (1)
* הונגריה (1)
* ממלכת יוון (7)
* צרפת (1)
==טבלת המדליות==
{| class="wikitable" border="1"
|- bgcolor="#efefef"
! מקום
! מדינה
| bgcolor="gold" | זהב 
| bgcolor="silver" |כסף
| bgcolor="CC9966" |ארד
! סך הכל 
|-
| 1 ||קבוצה מעורבת || 1 || 1 || 1 || 3
|-
| 2 ||| || 1 || 0 || 0 || 1
|-
| 3 ||| || 0 || 1 || 1 || 2
|-
| 4 ||| הונגריה || 0 || 0 || 1 || 1
|-
!colspan=2| בסך הכל || 2 || 2 || 3 || 7
|}

==תחרות הגברים==
ג'ון פיוס בולאנד
כל 13 הטניסאים שנרשמו לאולימפיאדה השתתפו בתחרות זו. הטניסאים שהפסידו במשחק חצי הגמר זכו במדליית ארד.

==תחרויות זוגות גברים==
התחרויות נערכו ב-11 באפריל בהשתתפות 4 זוגות בלבד. במשחק הגמר ג'ון פיוס בולאנד ( בריטניה) ופרידריך טראון ( הקיסרות הגרמנית) נפגשו עם הזוג היווני דיוניסוס קסדגליס ודמטריוס פטרוקוקינוס ( יוון) וניצחו אותם ב-3 מערכות (7:5, 6:4, 6:1).

במקום השלישי זכו אדווין פלק ( אוסטרליה) וג'ורג' רוברטסון ( בריטניה). בנוסף למדליית ארד זו, אדווין פלק זכה ב-2 מדליות זהב באתלטיקה.

==קישורים חיצוניים==

* [http://www.olympic.org/content/results-and-medalists/gamesandsportsummary/?sport=31718&games=1896%2f1&event=31722 תוצאות באתר האולימפי]
* [https://web.archive.org/web/20090421201327/http://www.sports-reference.com/olympics/summer/1896/TEN/ תיאור התחרות]

1896
קטגוריה:ענפי ספורט באולימפיאדת אתונה (1896)
רענן דרעי

רענן דרעי (נולד ב-12 ביולי 1976) הוא כדורגלן עבר ישראלי, ששיחק בעמדת הקשר האחורי ומזוהה בעיקר עם קבוצת בית"ר ירושלים.

==קריירה==
דרעי גדל במחלקת הנוער של בית"ר ירושלים, אליה הצטרף בגיל 8. בעונת 1992/1993 רשם את הופעת הבכורה שלו בקבוצת הבוגרת של המועדון, ובסיומה זכתה הקבוצה באליפות, עונה אחת לאחר עלייתה לליגה הבכירה. דרעי היה שותף לשתי אליפויות נוספות של הקבוצה, בעונת 1996/1997 ובעונת 1997/1998, אך שימש בעיקר כשחקן מחליף.

דרעי שיחק לרוב בעמדת הקשר האחורי, אך לפעמים שיחק גם כבלם או כמגן ימני בהתאם לצורכי הקבוצה. כונה "השחקן האפור האולטימטיבי", כיוון שהיה עוסק בעבודות הגנתיות על המגרש דוגמת תיקולי יריב וחילוצי כדור, ומנגד לא היה זוכה להבקיע שערים או לבשל עבור הקבוצה.

ב-17 בספטמבר 2000 שבר את רגלו במהלך אימון. בהמשך חזר לאימונים, אך לא הרבה לשחק בעונות שלאחר הפציעה. במאי 2004 שוחרר דרעי מהקבוצה ועבר לשחק בקבוצות בליגות הנמוכות, עד שפרש ממשחק פעיל בשנת 2009.

בכ-12 עונות רצופות במדי בית"ר ירושלים צבר דרעי 182 הופעות ושער ליגה אחד. כמו כן לזכותו 13 הופעות ושער אחד במדי בהנבחרת הצעירה של ישראל, אותם רשם בשנים 1996–1997.

==תארים==
;בית"ר ירושלים
* אליפויות: 1992/1993, 1996/1997, 1997/1998
* גביע הטוטו: 1997/1998

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הפועל לוד
קטגוריה:ירושלים: כדורגלנים
קטגוריה:ישראלים שנולדו ב-1976
Bonbon

Bonbon (בעברית: סוכרייה) הוא שיר של הזמרת האלבנית מקוסובו ארה איסטרפי. השיר יצא כסינגל ב-30 בדצמבר 2015 ונכתב על ידי איסטרפי יחד עם ארגן ברישה (Ergen Berisha). השיר הופק על ידי קריקט (Cricket), ביגבאנג (BigBang) וטוטון (Toton). בינואר 2016 הפך הווידאו קליפ של השיר לוויראלי. השיר הגיע לראש מצעדי הפזמונים במדינות רבות ברחבי העולם, כגון צרפת, ישראל, קנדה ועוד.

השיר נכלל במשחק הריקודים הפופולרי Just Dance 2017.

== וידאו קליפ ==
הווידאו קליפ של השיר יצא ב-30 בדצמבר 2015 דרך ערוץ היוטיוב של חברת התקליטים NESËR. בקליפ שרה איסטרפי את השיר על כביש מושלג בקוסובו.

בינואר 2016 הפך הווידאו קליפ של השיר לוויראלי לאחר שפורסם ברשתות חברתיות כגון פייסבוק ואינסטגרם. ברשתות החברתיות הושוותה איסטרפי לאמנים כמו סיה וריהאנה. בעקבות הצלחת הקליפ, הוחתמה איסטרפי בחברות התקליטים האמריקאיות סוני מיוזיק אנטרטיינמנט ואולטרה מיוזיק. בתחילת מרץ 2016 הוסר הסרטון מן ערוץ היוטיוב של NESËR לאחר שזכה למעל 25 מיליון צפיות, והועלה לערוץ היוטיוב הרשמי של אולטרה מיוזיק.

נכון ל-8 ביוני 2024, לווידאו קליפ למעלה מ-922 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! קנדה (Music Canada)
| זהב
| 40,000
|-
! דנמרק (IFPI Danmark)
| זהב
| 45,000
|-
! צרפת (SNEP)
| פלטינה
| 133,333
|-
! גרמניה (BVMI)
| פלטינה
| 400,000
|-
! איטליה (FIMI)
| זהב
| 25,000
|-
! הולנד (NVPI)
| זהב
| 15,000
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים באנגלית
קטגוריה:וידאו קליפים שצולמו בקוסבו
קטגוריה:שירים באלבנית
שמחה מדעסוי

הרב שמחה אשכנזי מדעסוי (לעיתים: ר' שמחה הלברשטאדט מדעסוי; נפטר בי"א בכסלו ה'תקמ"ו, 13 בנובמבר 1785) היה מגדולי יהדות אשכנז במאה ה-18. הגהותיו על הש"ס נדפסו בש"ס וילנא.

==ביוגרפיה==
נולד לרבי צבי הירש ביאלה מפוזנא, לימים אב"ד קהילת הלברשטאדט ומחבר הספר עטרת צבי.

בראשית דרכו ברבנות כיהן כרבה של לנצ'נה (ה'תקט"ו, 1755), בהמשך החליף את אביו ברבנות העיר סקולה (ה'תקכ"א, 1761). בשנת ה'תקכ"ח (1768) החליף את רבי דוד ברלין ברבנות העיר דסאו.

נפטר ביום י"א בכסלו ה'תקמ"ו, 13 בנובמבר 1785.

קטגוריה:רבנים גרמנים
קטגוריה:פרשני התלמוד
קטגוריה:ראשוני האחרונים
קטגוריה:נפטרים ב-1785
MK 2

S/2015 (136472) 1, שכונה גם MK 2 על ידי צוות הגילוי, הוא הירח הידוע היחיד של כוכב הלכת הננסי מאקה-מאקה. ההערכה היא שקוטרו כ-175 ק"מ ורדיוס המסלול שלו לפחות 21,000 ק"מ. התצפיות שהובילו לגילוי של הירח התרחשו באפריל 2015, באמצעות מצלמת של טלסקופ החלל האבל על ידי צוות חוקרים ממכון המחקר הדרום-מערבי שבטקסס, ארצות הברית. גילויו התפרסם ב-26 באפריל 2016.

מבדיקה ראשונית עולה כי MK 2 הוא בעל רפלקטיביות (החזרת אור) דומה לזו של פחם, כלומר שהוא כהה מאוד. עובדה זו מפתיעה יחסית מפני שמאקה-מאקה הוא העצם השני בבהירותו בחגורת קויפר. אחת ההשערות שהועלו כדי להסביר עניין זה היא הטענה כי כוח המשיכה שלו אינו חזק מספיק כדי למנוע את התנדפות הקרחים הבהירים אל החלל כאשר הם מתחממים על ידי השמש המרוחקת.

== קישורים חיצוניים ==

[http://www.hayadan.org.il/hubble-find-moon-of-makemake-2904164 מאקה-מאקה לא לבד: טלסקופ החלל האבל גילה ירח שחג סביב כוכב הלכת הננסי] באתר הידען.

קטגוריה:ירחים במערכת השמש
ברכת השחיטה

ברכת השחיטה היא אחת מברכות המצוות שתיקנו חז"ל על השוחט לברך קודם שמקיים מצוות השחיטה. אך יש הסוברים שברכה זו היא בכלל ברכות השבח.

==מקור המצווה לשחוט==
הציווי על השחיטה נלמד מן הפסוק בתורה: .

אין חובה על אדם לאכול בשר, ועל כן אין ציווי כללי על שחיטה, אלא מי שחשקה נפשו לאכול בשר, מתחייב בשחיטה. מסיבה זאת נוסח הברכה הוא ולא כמו במצוות שחייבים בהם ללא תנאי, כגון תפילין () או מי שמל את בנו בעצמו ().

כיון שאין חיוב לשחוט, לכן ניתן לברך על השחיטה בישיבה, ולא כשאר ברכות המצוות שחובה לברך אותן בעמידה

==השוחט בלא ברכה==
להלכה, ברכת השחיטה אינה מעכבת את השחיטה, ולכן השוחט בלא ברכה עלתה לו שחיטה ובשר הבהמה או העוף כשר לאכילה. דין זה מוסכם בקרב הראשונים ובהתאם לכך שכל ברכות המצוות אינן מעכבות את קיום המצווה. אולם בתשובת הגאונים נמצאה דעה הסוברת כי השוחט במזיד בלא ברכה, לוקה והבשר נאסר על השוחט באכילה. דין זה הוא סנקציה מיוחדת שהוטלה על השוחט בלבד, הבשר עצמו מותר לאכילה לכל. ויש מן האחרונים שנקט כדעה זו להלכה ולמעשה. דעת יחיד חריגה נמצאת בספר "הלכות ארץ ישראל" של אלדד הדני, ולפיה הבשר שנשחט בלא ברכה נאסר באכילה.

== הפסקה בין הברכה לשחיטה ==
אין להפסיק, בשום מעשה, בין הברכה לשחיטה. אך אם עליו לעשות מעשה הקשור לשחיטה, כגון שצריך לבדוק את הסכין, או צריך אפילו לתקנו, יכול לעשותו, ובלבד שלא יסיח את דעתו מן השחיטה.

מסיבה זאת, אין לדבר בין הברכה לשחיטה, אלא אם כן מדבר בצורכי השחיטה עצמה.

מי שמתכוון לשחוט יותר מבעל חיים אחד, לא ידבר או יפסיק, עד לאחר שחיטת האחרון. ואם הפסיק, במידה ומדובר בשחיטת חיה או עוף, צריך לכסות את הדם בברכה, לברך שנית "על השחיטה" ולהמשיך בשחיטה, אך על כיסוי הדם השני כבר לא יברך.
===הפסקה לדבר מצווה שאינו מצורכי השחיטה===
אם מיד לאחר ברכת השחיטה, נקלע לידיו של השוחט דבר מצווה, כגון: עניית אמן, עניית "בָּרוּךְ ה' הַמְּבֹרָךְ לָעוֹלָם וָעֵד", עניית "קָדוֹשׁ, קָדוֹשׁ, קָדוֹשׁ", או שראה ברק, או שמע קול רעם, מבאר בעל השמלה חדשה, כי אם שומע מישהוא אחר עונה, יוצא ידי חובתו, על פי הכלל של שומע כעונה. אך אם לא שמע, לא יפסיק, ואם הפסיק, צריך לחזור ולברך ברכת השחיטה.

כאשר דבר המצווה, נקלע לידיו של השוחט, בין שחיטה לשחיטה, ולא מיד לאחר הברכה. אם הפסיק כדי לענות אמן וכו', אינו צריך לחזור ולברך את ברכת השחיטה, אלא חוזר ושוחט הלאה.

== גדר הברכה ==
גדר ברכת השחיטה לפי פשוטו הוא בכלל ברכת המצוות, אך הט"ז בפירושו ליורה דעה, סובר שברכת השחיטה היא בכלל ברכות השבח על שאסר לנו ה' לאכול קודם שחיטה.

== כוונה ==
כאשר השוחט מברך עליו לכוון למצוות שחיטתם של בעלי החיים המונחים לפניו. לכן, שוחט שסיים לשחוט, כיסה את הדם, ולאחר מכן הביאו לפניו בעל חיים נוסף, חוזר ומברך את ברכת השחיטה.

==קישורים חיצוניים==
*

==הערות שוליים==

קטגוריה:שחיטה ביהדות
קטגוריה:כשרות
קטגוריה:ברכות המצוות
זושא וולף

זוסמן (זושא) וולף (נולד בט"ז באב ה'תשל"ג, 14 באוגוסט 1973) הוא מחבר ספרים והוגה דעות חב"די, מרצה לחסידות במכללת בית רבקה בכפר חב"ד ב' ובסמינר שושנת ירושלים לבנות ברמת שלמה שבירושלים, וראש אגף המחקר של חברת המדיה החב"דית JEM בישראל.

==ביוגרפיה==
זושא וולף מראיין את [[נשיא מדינת ישראל שמעון פרס לפרויקט תיעוד זיכרונות מהמפגשים עם הרבי של JEM, 2012]]

נולד בקריית מלאכי לפייגה ומנחם מענדל המנהל את סניף קה"ת וסניף מרכז לענייני חינוך בארץ ישראל. למד בישיבת תומכי תמימים המרכזית בישראל ובישיבת אחי תמימים בראשון לציון, לאחר מכן עבר ללמוד בישיבת תומכי תמימים במוריסטאון שבארצות הברית ולאחריה בישיבה שבמרכז חב"ד העולמי.

בשנת ה'תשנ"ד (1994) פעל כשליח חב"ד בברלין ובפוטסדם מטעם המרכז לענייני חינוך. בחודש תמוז ה'תשנ"ו (1996) התחתן עם אהובה, בתו של הרב יוסף יצחק הבלין, רב קהילת חב"ד ברמת שלמה בירושלים, ויו"ר מכון היכל מנחם בירושלים.

החל משנת ה'תשנ"ז (1997) החל לכתוב מפעם לפעם מאמרי הגות ותובנות במשנת חב"ד בשבועון כפר חב"ד. בין השנים ה'תשנ"ז (1997)-ה'תשנ"ט (1999), שהו הוא ואשתו אהובה רבות בגרמניה, כשלוחים בערים פוטסדם, דורטמונד, דיסבורג ועוד.

משנת תשנ"ח (1998) משמש כראש אגף המחקר והתיעוד בפרויקט תיעוד זיכרונות מהמפגשים עם הרבי ובפרויקטים נוספים של חברת JEM בארץ ישראל.

משנת הלימודים תשע"ה (2015) משמש וולף כמרצה לחסידות במכללת בית רבקה שבכפר חב"ד. כן משמש כמרצה לחסידות בסמינר שושנת ירושלים לבנות ברמת שלמה שבירושלים. וולף מתגורר בכפר חב"ד.

==משפחתו==
אליהו, פורים ה'תשפ"ד]]

וולף אב לשבעה ילדים. סבו, הרב אפרים וולף היה יו"ר אגודת חסידי חב"ד בישראל. דודו, שלום דובער וולף היה דובר חב"ד בישראל.

==ספריו==
וולף כתב ספרים המתארים את ההיסטוריה של חסידות חב"ד וערך שיחות וכתבים של הרבי מחב"ד. בהם:

===אדמו"רי חב"ד ויהדות העולם===

==קישורים חיצוניים==
* 
* [http://col.org.il/show_news.rtx?artID=95526 הרביים ויהדות העולם: מאחורי הקלעים של הסדרה המפוארת] כתבה על הסדרה של וולף, COL תשע"ו
* 

==הערות שוליים==

קטגוריה:משפחת הבלין
קטגוריה:סופרים כותבי עברית
קטגוריה:סופרים חרדים ישראלים
קטגוריה:חסידי חב"ד
קטגוריה:כפר חב"ד: אישים
קטגוריה:סגל שבועון כפר חב"ד
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1973
קוסטא אבן לוקא

קוסטא אבן לוקא אלבעלבכי (قسطا بن لوقا البعلبكي, 820 -912) היה רופא ומלומד נוצרי מפורסם מבעלבכ שהיה פעיל בבגדאד. אלבעלבכי תרגם חיבורים מדעיים מיוונית לערבית, ערך תרגומים שנערכו לפניו, וכתב מספר ספרים וחיבורים משל עצמו.

== ביוגרפיה ==
קוסטא אבן לוקא אלבעלבכי היה רופא ומלומד נוצרי מבעלבכ. מעט מאוד ידוע על חייו. הוא נקרא לשרת בבגדאד, והיה פעיל שם תחת שלטונו של הח'ליף אל-מסתעין הראשון. במהלך שהותו בבגדאד, הוא כנראה הכיר את הפילוסוף המפורסם אל-כנדי, המתרגם חנין אבן אסחאק ות'אבת אבן קורה, מחברם של חיבורים מדעיים בתחומים שונים. אלבעלבכי היה בקיא במדעים רבים אך במיוחד בתחום הרפואה. הביוגרפים שכתבו אודותיו מזכירים מעל לשישים חיבורים שכתב וכשבעה עשר תרגומים שערך מיוונית לערבית. מכתביו ניכרים כישוריו המעשיים בתחום הרפואה וכן גם השפעתם הרבה של כתבי פאולוס מאגינה הביזנטי בן המאה השביעית.

==קישורים חיצוניים==

* 

==הערות שוליים==

קטגוריה:מתרגמים לערבית
קטגוריה:ויליאם בטלר ייטס
קטגוריה:רופאים מהמאה ה-9
קטגוריה:רופאים מהמאה ה-10
קטגוריה:ילידי 820
קטגוריה:נפטרים ב-912
חיים שטסל

חיים שטסל (15 בדצמבר 1929 – פברואר 1999) היה החשב הכללי בשנים 1971–1977.

==ביוגרפיה==
שטסל נולד באוראדיאה בטרנסילבניה למשפחה חרדית. הוא היה ילד רביעי בין שמונה אחים ואחיות ובמהלך השואה נרצחו כולם, מלבד אביו והוא, במחנה ההשמדה אושוויץ. גם אמו לא שרדה את השואה. בסיום המלחמה חזר עם אביו לעיר הולדתו, בה שהו שלוש שנים. שטסל הצטרף לתנועת בני עקיבא ובלילות סייע להברחת יהודים בדרכם הבלתי-ליגאלית לארץ ישראל. כאשר המשטרה החשאית הרומנית (ה"סקוריטטה") גילתה את פעילותם, ברחו אביו והוא לבודפשט ובשנת 1949 הגיע בעזרת הג'וינט לישראל.

לאחר שירות בצה"ל עבר בהצלחה את בחינות הבגרות החיצוניות והחל ללמוד בבית הספר הגבוה למשפט ולכלכלה. בהמשך עבר לירושלים וסיים תואר ראשון בכלכלה וסטטיסטיקה ב בשנת 1957. בשנת 1962, בהמלצת משרד האוצר קיבל מלגת-לימודים לבית הספר למינהל עסקים INSEAD בפונטנבלו, להשתלמות של שנה אחת במנהל עסקים וסיים כחניך מצטיין. התלוותה אליו אשתו, גילה, אותה נשא לאשה ממש לפני הנסיעה.

עם שובו לישראל מלימודיו מונה לתפקיד רפרנט חינוך באגף תקציבים במשרד האוצר ובהמשך קודם לתפקיד של סגן הממונה על התקציבים באוצר. במסגרת תפקידו היה גם יו"ר מועצת המנהלים של הבנק למלאכה. לאחר מכן היה הממונה על שוק ההון ובתחילת שנת 1971 מונה לחשב הכללי. עם סיום תפקידו כחשב כללי ב-16 בינואר 1977 סיים שטסל תקופת שירות של 27 שנים רצופות במשרד האוצר.

לאחר עבודתו במשרד האוצר הוא עבר לכהן כיו"ר הדירקטוריון של צים. באוקטובר 1985 פרש מתפקידו כיו"ר צים על רקע חילוקי דעות לגבי דרכי ניהול החברה. באוקטובר 1980 צורף לדירקטוריון הבורסה לניירות ערך. לאחר מכן היה יו"ר הבורסה לניירות ערך. היה גם יו"ר הדירקטוריון של אבנר חברה לביטוח עד פטירתו ממחלה ממארת בשנת 1999. לתפקיד זה מונה כדי להתמודד עם הגירעונות הגדולים של החברה.

שטסל היה נשוי לגילה ולהם שלוש בנות חני, והתאומות שלומית ופנינה.

== לקריאה נוספת ==
*רמי טל, קורות חיים - חייו ופועלו של חיים שטסל, טפר הוצאה לאור, 2003, 240 עמודים

==קישורים חיצוניים==
* 
* 
* 
* 

==הערות שוליים==

קטגוריה:החשבים הכלליים
קטגוריה:יהודים מטרנסילבניה
קטגוריה:יו"ר צים
קטגוריה:בוגרי האוניברסיטה העברית בירושלים
קטגוריה:אישים הקבורים בבית הקברות נחלת יצחק
קטגוריה:בני עקיבא העולמית: אישים
קטגוריה:ישראלים שנולדו ב-1929
קטגוריה:ישראלים שנפטרו ב-1999
סיפור הרפתקאות

סיפור הרפתקאות הוא סוגה ספרותית שעלילתה על פי רוב מובילה את גיבוריה אל מקומות מסוכנים ומרתקים ובנוסף נהוג בסוגה זו שבכל רגע נתון הגיבורים שרויים בסכנת כליאה ואף מוות. דבר המסקרן את קוראיו ומקרין אווירה מותחת. לעיתים העלילה של סוגה זו בדיונית, ולעיתים ריאליסטית. כמו כן לסיפורי ההרפתקאות השפעה גדולה על הז'אנר הקולנועי.

==היסטוריה==
כבר בתקופת ימי הביניים נכתבו ספרי הרפתקאות רבים וסוגה ספרותית זו הייתה מרכזית בספרות של אותה עת. בתקופה זו, התבנית הנפוצה ביותר של ספרי ההרפתקאות באה לידי ביטוי בכך שתחילה הגיבור עובר סדרת הרפתקאות, ולאחר מכן פוגש את הגיבורה איתה הוא עובר סדרת הרפתקאות נוספת. במהלך העלילה הזוג נפרד ולבסוף התאחד. לתבנית זו השפעה רבה עד היום על סרטים רבים בהוליווד.

==ראו גם==
* סרט הרפתקאות
* הרפתקה

==קישורים חיצוניים==

* [https://he.mypen.net/stories/adventures| מידע על סיפורי הרפתקאות באתר: Mypen].
* [http://harpatka.net/category/הרפתקה/| ספרי הרפתקאות מפורסמים מתורגמים].
* 

הרפתקאות
ספרי הרפתקאות ומסעות
פאבלו דה בלאסיס

פאבלו אסקיאל דה בלאסיס (בספרדית: Pablo Ezequiel De Blasis, נולד ב-4 בפברואר 1988 בלה פלאטה שבארגנטינה) הוא כדורגלן ארגנטינאי המשחק בעמדת הקשר באייבר מהלה ליגה.

על אף קומתו הנמוכה, דה בלאסיס ניחן בכוח רב, במהירות רבה, בראיית משחק טובה וביכולת לשחק בשתי הכנפיים.

==קריירת מועדונים==
דה בלאסיס החל את הקריירה כנער בחימנסיה לה פלאטה, ואת הבכורה בבוגרים ערך במאי 2008, במשחק של חימנסיה לה פלאטה נגד ולס סארספילד. בינואר 2010 הושאל דה בלאסיס לפרו קאריל אואסטה מליגת המשנה הארגנטינאית לתקופה של שנה וחצי. בפרו קאריל דה בלאסיס הצטיין במיוחד בבישולי שערים, ובתום תקופת ההשאלה חזר לחימנסיה לה פלאטה, ששיחקה אף היא בליגת המשנה הארגנטינאית, והפך לשחקן הרכב קבוע. ביולי 2012 הסתיים חוזהו של דה בלאסיס בחימנסיה לה פלאטה, והוא חתם באסטרס טריפוליס מליגת העל היוונית, ובעונת 2012/13 סיים עם המועדון במקום השלישי והגיע לגמר הגביע היווני. בעונת 2013/14 סיימו אסטרס טריפוליס ודה בלאסיס במקום החמישי.

באוגוסט 2014 במסגרת הליגה האירופית, נפגשה אסטרס טריפוליס עם מיינץ 05 מהבונדסליגה, בפלייאוף העלייה לשלב הבתים. אסטרס טריפוליס הפתיעה והדיחה את מיינץ, כאשר דה בלאסיס הצטיין בצמד המשחקים, הבקיע את אחד השערים והרשים מאוד את מיינץ, שהחתימה אותו על חוזה לשלוש שנים עוד לפני תום חלון ההעברות שהיה אז בעיצומו, תמורת סכום של כמיליון אירו. דה בלאסיס נשאר באסטרס טריפוליס גם לשלב הפלייאוף הבא, בו הדיחה אסטרס טריפוליס את מכבי תל אביב בשערי חוץ והעפילה לשלב הבתים. לאחר הפלייאוף עבר סופית למיינץ, ובספטמבר 2014 ערך את הופעת הבכורה במדי מיינץ בבונדסליגה נגד הופנהיים. ב-30 באוגוסט 2018 חתם לשנתיים באייבר הספרדית.

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:לה פלאטה: כדורגלנים
קטגוריה:כדורגלני חימנסיה לה פלאטה
קטגוריה:כדורגלני פרו קאריל אואסטה
קטגוריה:כדורגלני אסטרס טריפוליס
קטגוריה:כדורגלני מיינץ 05
קטגוריה:כדורגלני אייבר
קטגוריה:ארגנטינאים שנולדו ב-1988
תקיעת השופר האחרונה

תקיעת השופר האחרונה (באנגלית: The Last Trump) הוא סיפור מדע בדיוני קצר שנכתב בידי אייזק אסימוב בשנת 1955. הסיפור תורגם לעברית ב-1976 בקובץ גדול ורחב הוא העולם, ושוב ב-2009 בקובץ כתבי אייזק אסימוב כרך 1.

== עלילה ==
בפקודת מועצת הנעלים ובאישורו של הראשי, הוחלט כי הגיע זמנו של יום הדין להתרחש על פני כדור הארץ, למרות מחאותיו של אתריאל, שרף צעיר שאחראי על העולם. אתריאל מבקש פגישה עם הראשי כדי להתחנן לעיכוב גזר הדין, אך הוא מאחר את השעה ותקיעת השופר האחרונה נשמעת, ונקבע כי ה-1 בינואר 1957 יהיה היום בו כדור הארץ יגיע לקיצו.

יום הדין מתרחש, המתים קמים לתחייה ובני האדם מגלים כי אין יותר משמעות לרגשות ולזכרונות שלהם. אדם מסתורי בשם ר.א. מאן (באנגלית: R. E. Mann; משחק מילים עם השם הפרסי עבור השטן, אהרימן) מסתובב בעולם ומרוצה מן המצב. הוא פוגש בדרכו פרופסור לשעבר להיסטוריה שטוען כי יום הדין הגיע והאנשים כולם נשפטו לגיהנום.

אתריאל נפגש עם הראשי וטוען שזמנו של יום הדין טרם הגיע, משום שיש דרכים רבות לספור את התאריך, וישנם לוחות שנה רבים, ולכן אין משמעות לכך שלפי לוח שנה מסוים היה זה ה-1 בינואר 1957. הראשי מסכים ומבטל את אירועי יום הדין, ומחזיר את העולם לקדמותו, ומכריז כי יום הדין יתרחש רק כאשר כל בני כדור הארץ יסכימו על התאריך.

ר.א. מאן המתוסכל מתכנן לקדם מערכת לוח שנה עולמית חדשה, שתהיה מבוססת על העידן האטומי ותתחיל ב-1 בדצמבר 1944.

קטגוריה:סיפורים קצרים מאת אייזק אסימוב
קטגוריה:יצירות משנת 1955
בריחה (סיפור קצר)

בריחה! (באנגלית: !Escape) הוא סיפור מדע בדיוני קצר מאת אייזק אסימוב. הסיפור פורסם לראשונה תחת השם "בריחה פרדוקסלית" ("Paradoxical Escape", שם אותו בחר המוציא לאור) ב-1945. הסיפור תורגם לעברית בשנת 1970 בספר אני, רובוט.

== עלילה ==
ארגוני מחקר רבים עובדים על פיתוח הנעה היפר-אטומית. בחברת 'יו אס רובוטים ואנשים מכניים' מגלים כי החברה המתחרה מתכננת מנוע שיאפשר לבני אנוש לשרוד את הקפיצה ההיפר אטומית, אך מסיבה בלתי-ברורה קורס המחשב שלהם במהלך עיבוד המידע והתכנון. מאחר שסיבת הקריסה אינה ברורה לאשורה, נזהרים אנשי החברה בעודם מזינים את מחשב הפוזיטרוני שלהם, המכונה 'המוח', במידע. 'המוח', שאינו רובוט במובן הצר של המילה אך כפוף לשלושת חוקי הרובוטיקה, מצליח להשלים את תהליך תכנון ובניית הספינה העל-מרחבית.

אנשי המחקר והבדיקה-בשטח של החברה, פאואל ודונובן, עולים על החללית ומגלים ש'המוח' בנה את הספינה בצורה מוזרה מאוד: אין פקדים ידניים לחללית (כך שהשליטה בה נתונה אך ורק ל'מוח'), אין מיטות ומקלחות, והמזון היחיד במטבח הוא חלב וקופסאות שימורים של שעועית. בעודם על החללית, 'המוח' מניע אותה ומטיס אותה אל החלל.

'המוח' משתגע ומתחיל להתנהג בילדותיות ואנשי החברה, ובראשם ד"ר סוזן קלווין, מנסים להרגיע אותו. בעת הקפיצה ההיפר-אטומית פאואל ודונובן חווים חזיונות מאיימים וחושבים שהם מתו. לבסוף מחזיר 'המוח' את הספינה לכדור הארץ, וסוזן קלווין מבינה שהוא השתגע מאחר שבמהלך הקפיצה ההיפר-אטומית, נמצאים נוסעי החללית במצב זמני של מוות והמוח הפוזיטרוני של המחשב לא מסוגל היה לסבול את הפגיעה הזו בחוק הראשון של הרובוטיקה וכדי לא להתפרק בחר בבריחה לילדותיות כתגובת הגנה.

==ראו גם==
* סדרת הרובוטים

קטגוריה:יצירות משנת 1945
קטגוריה:סיפורי סוזן קלווין
הרובוט שנעלם

הרובוט שנעלם (באנגלית: Little Lost Robot) הוא סיפור מדע בדיוני קצר מאת אייזק אסימוב. הסיפור פורסם לראשונה במרץ 1947 ב-Astounding Science Fiction, ותורגם לעברית בשנת 1970 בספר "אני, רובוט".

אלמנטים מהסיפור הרובוט שנעלם הופיעו בסרט "אני, רובוט", אשר עלילתו מבוססת על סיפורי הרובוטים של אסימוב.

==עלילה==
בבסיס היפר-אטומי, תחנת מחקר צבאית על אסטרואיד, מדענים עובדים על פיתוח מסע בין כוכבי- נושא שנחקר והתפתח בכמה מסיפוריו של אסימוב ומוזכר בספרי האימפריה והמוסד. אחד החוקרים, ג'רלד בלק, מאבד את עשתונותיו, ומקלל את הרובוט הפוזיטרוני נסטור (NS-2), ופוקד עליו "תיעלם מפה". הרובוט מציית לפקודה ומסתיר את עצמו על ידי כניסה לחדר עם עוד 62 רובוטי נסטור. לאחר מכן התחנה הצבאית מזמינה מומחים מיו אס רובוטים ואנשים מכניים, סוזן קלווין הרובופסיכולוגית הראשית, והמנהל המתמטיקאי פיטר בוגרט, כדי למצוא אותו.

הסיבה לדחיפות מציאת הרובוט היא שהחוק הראשון של הרובוטיקה שוּנה אצל נסטור. אצל כל הרובוטים החוק הוא "לא יפגע רובוט באדם, ולא יניח, על ידי חוסר מעשה, שאדם ייפגע". עם זאת, רובוטי הנסטור עובדים בסביבה מלאת קרינה, בה עובדים גם בני אנוש. הקרינה אינה פוגעת בטווח הקצר, אך הרובוטים חוששים שבני האנוש ישכחו לצאת מהחדר, וייפגעו על ידי הקרינה. לכן, הם "מצילים" אותם ומוציאים אותם מהחדר. כדי למנוע זאת, החוק הראשון אצל רובוטי הנסטור שונה ל"לא יפגע רובוט באדם" בלבד, מה שמונע מהם את הצורך להציל בני אדם מפגיעה שנגרמת להם מהסביבה. אם בני אנוש יגלו שמייצרים רובוטים עם שינוי של החוק הראשון, תקום מחאה כנגד הרובוטיקה, כתוצאה מתסביך פרנקנשטיין. ד"ר קלווין מוסיפה דחיפות למשימה, בתארה שהשינוי מאפשר לרובוט לפגוע בבני אדם בכוונה תחילה, למשל אם ישחרר משקולת מעל האדם, בידיעה שהוא יכול לתפוס אותה לפני שתפגע באדם, ואז להימנע מתפיסתה (מאחר שהחוק הראשון שלו מאפשר לו לפגוע בבני אדם בחוסר מעשה).

לאחר כמה ראיונות עם כל רובוט בנפרד ומספר ניסויים שהסתיימו במבוי סתום, ד"ר קלווין מתחילה לפחד שהרובוט פיתח תסביך עליונות שעשוי לאפשר לו לפגוע בבני אדם באופן ישיר. ד"ר קלווין מוצאת דרך להערים על הרובוט כך שיגלה את עצמו: היא מעמידה את עצמה בסכנה, ומזהירה את הרובוטים שיש קרינת גמא שהורסת רובוטים בינה לביניהם, כך שהם לא יוכלו להציל אותה גם אם ינסו.

ברגע שהמבחן מתחיל, רק הרובוט ששונה עושה צעד קדימה בניסיון להציל אותה, משום שהוא זיהה, בזכות הכשרתו כפיזיקאי, שהקרינה בינו לבינה היא קרינת אינפרא אדום שאינה מזיקה לרובוטים, ולא קרינת גמא המזיקה לרובוטים, כך ששאר הרובוטים אמורים לנסות להציל אותה והוא אמור לחקות אותם. אך שאר הרובוטים אינם מבחינים בין סוגי הקרינות ואינם יודעים שהקרינה היא קרינה לא מזיקה, כך שהם לא מנסים להציל אותה והרובוט ששונה נבדל מהם בניסיונו להצילה. הרובוט שזוהה מסביר לד"ר קלווין שהדרך היחידה להוכיח שהוא טוב יותר מבני האדם היא להצליח להיעלם, והוא מנסה לתקוף את ד"ר קלווין, כך שהיא לא תחשוף שהוא התגלה. בלק ובוגרט מפעילים את קרינת הגמא והורסים את הרובוט לפני שהוא פוגע בד"ר קלווין.

קטגוריה:סיפורי סוזן קלווין
קטגוריה:יצירות משנת 1947